Pëppelen
D' Pëppelen (Populus) sinn eng Planzegattung bannent der Famill vun de Salicaceae. Si kommen heefeg an den temperéierte Géigende vun der Nordhallefkugel an Nordamerika an an Eurasien vir. Et gëtt eng ronn 30 Aarten an e Pak voll vun Hybriden.

Si wuessem op naassen a suppege Biedem, no bei Flëss, an a Bëscher, a ginn och dacks an der Forstwirtschaft fir Holz, Pabeier an Energie ze gewanne geplanzt.

Pëppele si Lafbeem, déi am Summer gréng sinn, an déi 30 bis 45 Meter héich kënne ginn. De Stamm ass gewéinlech riicht, D'Schuel ass rau oder glat an dacks gro.

D'Lafblieder sinn dräieckeg, häerz- oder eeërfërmeg.

Wéi all aner Weideplanzen (Salicaceae) besteet bei de Pëppelen Diözie, d. h. et gëtt männlech a weiblech Planzen.

D'Bléie sinn a Kluddere vu Miissercher. Männlech a weiblech Miissercher gläiche sech staark. Se gi vum Wand bestëbst (Anemophilie), d'Bléie komme virun de Blieder, jee no geographescher Lag an Aart, tëscht Februar an Abrëll.

D'Fruucht ass eng Kapsel, an där de Som ass. Dësen huet eng Zort horege Putsch ronderëm sech, deen hëlleft vum Wand doruechter transportéiert ze ginn. D'Pëppele kënne sech awer och vegetativ, d. h. iwwer Ausschléi vun de Wuerzelen, reproduzéieren an et kann ee se gutt mat Gammen an héijer Zuel a bëlleg zillen.

Pëppele gehéieren an eise Géigenden zu de Beem, déi am séierste wuessen. Se brauche dofir vill Liicht a relativ héich Temperaturen, räichhalteg Nierstoffer an hunn am léifste Biedem mat Sairegrade vu pH 6 bis 8. Flaachgrënneg, dréche Kallekbiedem verdroe se guer net. Obscho se vill Waasser brauchen daache Biedem mat engem Grondwaasserstand vu manner wéi 50 cm näischt grad sou wéi Plazen déi ze laang an ze héich iwwerschwemmt kënne ginn.

A Mëtteleuropa sinn dräi Aarten doheem: d'Schwaarz Pëppel (Populus nigra), d'Sëlwer Pëppel (Populus alba), an d'Esp (Populus tremula), sou wéi och den natierlechen Hybrid Gro Pëppel (Populus canescens).

Systematik

 Sektioun Abaso 
 Populus mexicana 
 Sektioun Turanga Eurasien an Ostafrika
 Euphrat-Pëppell (Populus euphratica 
 Populus ilicifolia Ostafrika
 Populus pruinosa Südwest- an Zentralasien,Xinjiang
 Sektioun Leucoides ëstlecht Eurasien an Nordamerika
 Populus lasiocarpa
 Populus glauca Indien, Sikkim, Xizang, Sichuan a Yunnan
 Populus heterophylla Nordamerika
 Sektioun Aigeiros – Schwaarzpëppelen: Holarktis
 Schwaarz Pëppel (Populus nigra)
 Italieenesch Pëppel (Populus nigra var. italica)
 Populus nigra 'Plantierensis'''
 Populus deltoides , inkl. Populus sargentii a Populus wislizeni 
 Populus fremontii Nordamerika
 Sektioun Tacamahaca Holarktis
 Populus angustifolia Nordamerika 
 Populus balsamifera 
 Populus ciliata Xizang, Yunnan, Bhutan, Indien, Kaschmir, Myanmar, Nepal, Pakistan a Sikkim 
 Populus laurifolia Bierken-Pëppel oder Simons-Pëppel (Populus simonii)
 Populus suaveolens, (inkl. Populus cathayana, Populus koreana a Populus maximowiczii asiatescht Russland, Korea, Japan, Mongolei, China
 Populus szechuanica 
 Populus trichocarpa 
 Populus yunnanensis Guizhou, Sichuan a Yunnan
 Sektioun Populus (Syn.: Sektioun Leuce Wäiss- a Zidderpëppeln: Holarktis
 Populus adenopoda China
 Sëlwer Pëppel (Populus alba)
 Gro Pëppel (Populus x canescens)
 Populus gamblei 
 Populus grandidentata 
 Populus guzmanantlensis Mexiko
 Populus monticola Kalifornien a Mexiko
 Populus sieboldii Japan
 Populus simaroa Mexiko
 Esp (Populus tremula , inkl. Populus davidiana)
 Populus tremuloides'' Nordamerika

Um Spaweck